讀傅大士法身偈後作偈
作者：本寂
朝代：唐

paragraphs: 渠本不是我，（非我）我本不是渠。
（非渠）渠無我即死，（仰汝取活）我無渠即余。
（不別有）渠如我即佛，（要且不是佛）我如渠即驢。
（二俱不立）不食空王俸，（若遇御飯直須吐却）何假鴈傳書。
（不通信）我說横聲唱，（爲信唱）君看背上毛。
（不與爾相似）乍如謠《白雪》，（將謂是《白雪》）猶恐是巴歌。
（傳此句無注）（以上十首均見《大正新修大藏經》第四七冊《撫州曹山元證禪師語錄》）。